Bruno Saavedra

Bruno Saavedra Rodríguez, nado en Santiago de Compostela o 17 de maio de 2005, é un xogador de hóckey a patíns galego. Xoga de dianteiro no Deportivo Liceo da OK Liga.

 Traxectoria 
Formouse na canteira do CH Compostela, onde xogou ata os 15 anos, cando fichou polo Dominicos. Xogou tres anos no club da Cidade Vella da Coruña, destacando co primeiro equipo na OK Liga Prata.

No verán de 2023 asinou polo máximo rival histórico do Dominicos, o HC Liceo, sendo a primeira fichaxe do club verde procedente do Dominicos dende Juan Copa, o seu novo adestrador. Con todo, pouco despois do seu debut sufriu unha fractura de escafoide que o deixou de baixa varios meses.

 Notas 

 Véxase tamén 

 Ligazóns externas 
 Datos do xogador en ceroacero.es

Categoría:Nados en Santiago de Compostela
Categoría:Nados en 2005
Categoría:Xogadores de hóckey a patíns de Galicia
Categoría:Xogadores do A.A. Dominicos
Categoría:Xogadores do H.C. Liceo
Categoría:Personalidades de Galicia sen imaxes